Chargers har hatt like mange perioder med dårlige resultater. I de tretten sesongene mellom 1965 og 1977 nådde Chargers aldri sluttspillet; de klarte ikke å sikre vinnende sesonger i løpet av lagets åtte første sesonger i NFL (1970–77) og tok sisteplass i divisjonen fire år på rad mellom 1972 og 1975. Fra 1983 til 1991 endte de aldri sesongen høyere enn tredjeplass i divisjonen, og nådde ikke sluttspillet. Fra 1996 til 2003 hadde laget ingen vinnende sesonger, og fikk i 2000 lagets dårligste sesongresultat på 1–15.